### CONTRACT DE SPONSORIZARE

**NR. \_\_\_\_\_/ \_\_\_\_\_\_\_\_\_\_\_\_\_\_\_**

**I. PĂRŢILE CONTRACTANTE**

Art. 1

Între,

**1. \_\_\_\_\_\_\_\_\_\_\_\_\_\_\_\_\_\_\_** cu sediul social în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la \_\_\_\_\_\_\_\_ sub nr. \_\_\_\_\_\_\_\_\_ cod unic de înregistrare (CUI) / cod de identificate fiscală (CIF) \_\_\_\_\_\_\_\_\_\_\_\_\_\_, Cont IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_, reprezentată de către dl/dna. \_\_\_\_\_\_\_\_\_\_\_\_\_\_\_\_\_\_\_\_\_\_\_ , având funcţia de administrator, în calitate de **SPONSOR.**

 Şi

**2. Fundaţia pentru SMURD** cu sediul în Târgu-Mureş, str. Prof. Dr. Gheorghe Marinescu nr. 50, tel: 0735009531, email: office@fundatiapentrusmurd.ro, înscrisă în Registrul Asociaţiilor şi Fundaţiilor aflat la Grefa Judecătoriei Tg. Mureş sub nr. 7/12.2006, Cod Unic de Înregistrare 20177660, Cod IBAN RO94 RNCB 0188 0848 0804 0034 deschis la BCR Tg. Mureș, reprezentată prin împuternicit dr. Ioana DARAMUS, în calitate de Coordonator al activității Fundației pentru SMURD, în calitate de **BENEFICIAR**,

În conformitate cu prevederile legislației românești, privind sponsorizarea, stipulate în Legea nr. 32/1994 (modificată, completată și aprobată prin Ordonanţa Guvernului Nr. 36/1998, respectiv prin Legea nr. 204/2001), precum şi cu prevederile Legii 571/2003 cu modificările la zi (Codul Fiscal în vigoare la data prezentă) s-a convenit încheierea prezentului contract de sponsorizare, cu respectarea clauzelor de mai jos.

**II. OBIECTUL CONTRACTULUI**

Art. 2

Prin prezentul contract **SPONSORUL acordă BENEFICIARULUI** dreptul de proprietate asupra unor mijloace financiare, având ca scop sprijinirea scopului prevăzut prin documentele statutare ale **BENEFICIARULUI** şi susţinerea şi dezvoltarea activităţii SMURD.

**III. PLATA ŞI MODALITĂŢILE DE PLATĂ**

Art. 3

Suma pe care sponsorul o va plăti beneficiarului este **de \_\_\_\_\_\_\_\_\_\_\_\_\_\_\_\_\_\_.**

Art. 4

Plata se va face astfel:

- o singură dată*,* până la data de \_\_\_\_\_\_\_\_\_\_\_\_\_\_\_\_\_\_\_, în contul **BENEFICIARULUI**, Cont IBAN RO94 RNCB018808480804 0034, deschis la BCR Târgu Mureș.

**IV. OBLIGAŢIILE PĂRŢILOR CONTRACTANTE**

Art. 5

1. Obligaţiile Beneficiarului:

1.1 Beneficiarul se angajează să folosească sumele acordate de SPONSOR în scopul prevăzut la art. 2 din prezentul contract şi să prezinte la cererea sponsorului documente justificative în acest sens.

1.2 Beneficiarul poate aduce la cunoştinţa publicului numele sponsorului, prin promovarea numelui, siglei sau a imaginii SPONSORULUI, ori de câte ori prezintă activitatea sponsorizată prin acest contract.

1.3 În cazul în care Beneficiarul va aduce la cunoștința publicului sponsorizarea, aceasta se va face într-un mod care să nu lezeze, direct sau indirect, prestigiul Sponsorului, activitatea acestuia, bunele moravuri sau ordinea și liniștea publică.

1.4 Beneficiarul acceptă să fie menționat în comunicările cu natură publicitară realizate de către Sponsor, cu condiția discutării și agreării conținutului comunicărilor de către ambele părți.

1.5. Beneficiarul acceptă să pună la dispoziție sigla fundaţiei, pentru a fi folosită în comunicări de natură publicitară de către Sponsor. Aceasta poate fi solicitată pe adresa office@fundatiapentrusmurd.ro și va fi folosită exclusiv pentru promovarea sponsorizării agreate prin acest contract conform art. 2.

Art. 6

2. Obligațiile Sponsorului

2.1 Sponsorul se obligă să pună la dispoziţia beneficiarului suma stipulată în prezentul contract în contul Beneficiarului**.**

2.2 Sponsorul poate să aducă la cunoștința publicului sponsorizarea prin modalitățile pe care le consideră adecvate pentru promovarea numelui, a mărcii sau a imaginii sale.

2.3 În cazul în care Sponsorul va aduce la cunoștința publicului sponsorizarea prin promovarea numelui, a siglei sau a imaginii Beneficiarului, aceasta se va face într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniștea publică.

2.4 Sponsorul se obligă să trimită către Beneficiar, înainte de publicare, conținutul promoțional care încorporează numele sau sigla Beneficiarului. Conținutul și forma materialelor publicitare vor fi trimise către Beneficiar, spre discutare și agreare, pe adresa office@fundatiapentrusmurd.ro, cu 5 zile înainte de publicare.

**V. DURATA CONTRACTULUI**

Art. 7

Prezentul contract de sponsorizare intră în vigoare la data semnării lui şi este valabil până la data de **31.12.2023**. Contractul poate fi prelungit cu acordul scris al părţilor contractante cu cel puţin 10 zile înainte de expirare.

**VI. ALTE CLAUZE**

Art. 8

Părţile au desemnat fiecare câte o persoană, respectiv dna/dl \_\_\_\_\_\_\_\_\_\_\_\_\_\_\_\_din partea \_\_\_\_\_\_\_\_\_\_\_\_\_\_\_\_ şi dl. Adrian Olteanu din partea Fundaţiei pentru SMURD, care vor ţine permanent şi eficient legătura între ele, pentru realizarea obiectivelor fixate.

Persoanele de contact pentru Sponsor sunt următoarele:

|  |  |  |  |
| --- | --- | --- | --- |
| Nume | E-mail | Telefon | Funcţie |
|  |  |  |  |
|  |  |  |  |
|  |  |  |  |

Persoanele de contact pentru Beneficiar sunt următoarele:

|  |  |  |  |
| --- | --- | --- | --- |
| Nume | E-mail | Telefon | Funcţie |
| Olteanu Adrian | adrian.olteanu@fundatiapentrusmurd.ro | 0731300304 | Coordonator voluntari |
| Bucur Ștefan | Stefan.bucur@fundatiapentrusmurd.ro | 0767440186 | Coordonator de proiect |

**VII. FORȚĂ MAJORĂ**

Art. 9

Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate. Partea care invocă forţa majoră are obligaţia să aducă la cunoştinţă celeilalte părţi, în scris în maxim 5 (cinci) zile de la apariţie, iar dovada forţei majore, împreună cu avertizarea asupra efectelor şi întinderii posibile a forţei majore, se va comunica în maximum 15 (cincisprezece) zile de la apariţie.

Data de referinţă este data ştampilei poştei de expediere. Dovada va fi certificată de Camera de Comerţ şi Industrie Mureş. Partea care invocă forţa majoră are obligaţia să aducă la cunoştinţă celeilalte părţi încetarea cauzei acesteia în maximum 15(cincisprezece) zile de la încetare.

**VIII. CLAUZA DE NON-CONFORMARE A CONTRACTULUI**

Art. 10

Încălcarea în orice mod de către o parte contractantă a obligaţiilor prevăzute în prezentul contract cu efectul prejudicierii grave a celeilalte părţi, atrage după sine răspunderea civilă sau penală a părţii respective după caz, conform normelor legale în vigoare.

**IX. CESIUNEA CONTRACTULUI**

Art. 11

Oricare parte poate transmite unei terţe persoane, total sau parţial, drepturile şi obligaţiile ce i se cuvin prin acest contract, doar cu acordul scris al celeilalte părţi.

**X. ÎNCETAREA CONTRACTULUI**

Art. 12

Încetarea contractului poate fi realizată numai cu acordul scris al ambelor părţi, făcând excepţie următoarele cazuri:

- la expirarea contractului;

- una din părţi nu îşi îndeplineşte obligaţiile contractuale;

- forţă majoră.

**XI. LITIGII**

Art. 13

În cazul apariţiei unor litigii ocazionale cu derularea prezentului contract, ce nu se soluţionează pe cale amiabilă, vor fi remise spre solutionare instanţei judecătoreşti competente.

**XII. DISPOZIŢII FINALE**

Art. 14

Prezentul contract intră în vigoare la data semnării sale.

Art. 15

Prezentul contract a fost întocmit în 2 (două) exemplare originale cu valoare juridică egală, câte unul pentru fiecare parte, la data de \_\_\_\_\_\_\_\_\_\_\_\_\_\_\_\_.

|  |  |
| --- | --- |
| SPONSOR | BENEFICIAR |
|  | **Fundaţia pentru SMURD** |
|  | **Dr. Ioana Mirela Dărămuș** |